ବାରିପଦା, ଅକ୍ଟୋବର ୨୧(ଲୋକାଲ ୱାୟାର): ବେଆଇନ କ୍ରସର ୟୁନିଟ୍ ଗଠନ, ଶିମିଳିପାଳ ସଂରକ୍ଷିତ ଜଙ୍ଗଲର ଆଖପାଖ ଅ ଳରେ ବେଆଇନ ବିସ୍ଫୋରଣ ବନ୍ୟଜନ୍ତୁ ବାସସ୍ଥାନ ପ୍ରତି ବିପଦ ସୃଷ୍ଟି କରିଛି ।
ଜିଲ୍ଲା ପ୍ରଶାସନର ସଂପୃକ୍ତି ସହ ରାଜନୈତିକ ନେତା ଓ ମାଫିଆମାନେ ଏକତ୍ର ହୋଇ କ୍ରସର ୟୁନିଟ୍ ସବୁର ପରିଚାଳନା କରୁଥିବାରୁ ବନ ଅଧିକାରୀଙ୍କୁ କ୍ରସର ୟୁନିଟ୍ ସବୁ ବନ୍ଦ କରିବାକୁ ତଥା ଏସବୁକୁ ଅନ୍ୟତ୍ର ସ୍ଥାନାନ୍ତରିତ କରିବାକୁ ନାକେଦମ ହେବାକୁ ପଡୁଛି ।
ପରିସ୍ଥିତି ଏପରି ହୋଇଛି ଏନେଇ ବନ୍ୟଜନ୍ତୁ ପ୍ରେମୀଙ୍କୁ ବାରମ୍ବାର ଜିଲ୍ଲା ପ୍ରଶାସନ ନିକଟରେ ଅଭିଯୋଗ କରିବାକୁ ପଡ଼ିଛି । ହେଲେ କୌଣସି ସୁଫଳ ମିଳିପାରିନାହିଁ । ଅପରପକ୍ଷେ ଏସବୁ ବେଆଇନ କାର୍ଯ୍ୟକଳାପ ବନ୍ୟଜନ୍ତୁଙ୍କୁ ବାସସ୍ଥାନ ପ୍ରତି ବିପଦ ସୃଷ୍ଟି କରିଛି ।
ଶିମିଳିପାଳ ବ୍ୟାଘ୍ର ସଂରକ୍ଷିତ ଅଭୟାରଣ୍ୟ ଜାତୀୟ ସ୍ତରରେ ନିଜର ପରିଚିତି ସୃଷ୍ଟି କରିବା ପାଇଁ ପ୍ରୟାସ ଜାରି ରଖିଥିବା ବେଳେ ଶିମିଳିପାଳ ଭିତରେ ଥିବା ଜନବସତିକୁ ସ୍ଥାନାନ୍ତର କରିବା ପାଇଁ କୋଟି କୋଟି ଟଙ୍କା ଖର୍ଚ୍ଚ କରୁଛନ୍ତି ।
ସେଭଳି ସ୍ଥିତିରେ ଅଭୟାରଣ୍ୟର ଇକୋ ସେନସିଟିଭ ଜୋନ୍ ଭିତରେ କ୍ରସର ୟୁନିଟ୍ ସବୁ ଚାଲିବା ବନ୍ୟଜନ୍ତୁ ପ୍ରେମୀ, ଗବେଷକ ଓ ପରିବେଶବିତ୍ ମାନଙ୍କୁ ବ୍ୟଥିତ କରିଛି ।
ଶିମିଳିପାଳ ପାଦଦେଶରେ ଚାଲୁଥିବା କ୍ରସର ୟୁନିଟ୍ ଗୁଡ଼ିକ ଜିଲ୍ଲା ପ୍ରଶାସନଠାରୁ ଏନଓସି ପାଇନଥିବା ବେଳେ ଓଡ଼ିଶା ପ୍ରଦୂଷଣ ନିୟନ୍ତ୍ରଣ ବୋର୍ଡଠାରୁ ଅନୁମତି ନେଇ ନାହାନ୍ତି ।
ମିଳିଥିବା ସୂଚନା ଅନୁସାରେ କେବଳ ବାଙ୍ଗିରିପୋଷି ଅଞ୍ଚଳରେ ତହସିଲଦାରଙ୍କ ଯାଞ୍ଚ ପରେ ମାତ୍ର ହାତଗଣତି ୬ରୁ ୭ଟି କ୍ରସର ୟୁନିଟକୁ ଚାଲିବା ପାଇଁ ପ୍ରଶାସନ ଓ ରାଜ୍ୟ ପ୍ରଦୂଷଣ ନିୟନ୍ତ୍ରଣ ବୋର୍ଡ ଅନୁମତି ଦେଇଛି ।
ଏନେଇ ପରିବେଶବିତମାନେ ପ୍ରଶ୍ନ ଉଠାଇଛନ୍ତି । ଶିମିଳିପାଳ ଅଭୟାରଣ୍ୟ ଜୈବବିବିଧତା ଦୃଷ୍ଟି କୋଣରୁ ଗୁରୁତ୍ୱ ବହନ କରୁଥିବା ବେଳେ କିଭଳି ପରିସ୍ଥିତିରେ ତହସିଲଦାର ବେଆଇନ କ୍ରସର ୟୁନିଟ ଚାଲିବା ପାଇଁ ଅନୁମତି ପ୍ରଦାନ କଲେ ପୁଣି କିଭଳି ଭାବେ ଜିଲ୍ଲା ପ୍ରଶାସନ ସବୁ ଜାଣି ଏସବୁକୁ ଅଣଦେଖା କଲା । ପଥର ଖଣି ମାଫିଆ, ଜିଲ୍ଲା ପ୍ରଶାସନ, ରାଜନେତାଙ୍କ ମିଳିତ ସହଯୋଗରେ ଏସବୁ କାମ କରାଯାଉଥିବା ସେମାନେ ଦୋହରାଇଛନ୍ତି ।
ପୂର୍ବତନ ବନ୍ୟପ୍ରାଣୀ ୱାର୍ଡେନ ଭାନୁମିତ୍ର ଆଚାର୍ଯ୍ୟ ଓ ସଂଯୁକ୍ତା ବାସା କହିଛନ୍ତି, ଶିମିଳିପାଳ ଅଭୟାରଣ୍ୟକୁ ଲାଗି ପାଖାପାଖି ୬୦ଟି ବେଆଇନ କ୍ରସର ୟୁନିଟ ଚାଲୁଛି ।
ଜିଲ୍ଲା ପ୍ରଶାସନ ଓ ଜଙ୍ଗଲ ବିଭାଗ ଅଧିକାରୀଙ୍କ ଜାଣତରେ ଏସବୁ ବେଆଇନ ଭାବେ ଚାଲୁଛି ।
ଜଣେ ଦାୟିତ୍ୱ ସମ୍ପନ୍ନ ନାଗରିକ ଭାବେ ୨୦୦୮ ମସିହାରୁ ମୁଁ ରାଜ୍ୟ ସରକାରଙ୍କ ପାଖରେ ଏନେଇ ଏକ ଅଭିଯୋଗ ଦାଖଲ କରିଛି ।
ଅଭିଯୋଗ ଅନୁସାରେ ଶିମିଳିପାଳ ଓ ଏହାର ଆଖପାଖ ଅଞ୍ଚଳରେ ବେଆଇନ ବିସ୍ଫୋରଣ ସହ ବାଙ୍ଗିରିପୋଷି, କପ୍ତିପଦା, ଖୁଣ୍ଟା ଓ ଅନ୍ୟ ଅଞ୍ଚଳରେ କ୍ରସର ୟୁନିଟ୍ ଚାଲୁଥିବା କହିଛି ।
ହେଲେ ଏଯାଏଁ କୌଣସି କାର୍ଯ୍ୟାନୁଷ୍ଠାନ ଗ୍ରହଣ କରାଯାଇନି । ଏନେଇ ଯେତେବେଳେ ବି ଆମେ ଜିଲ୍ଲା ପ୍ରଶାସନକୁ ପ୍ରଶ୍ନ କରିଛୁ ସେତେବେଳେ ଆମକୁ ସିଧାସଳଖ ଉତ୍ତର ମିଳେ ଏସବୁ କ୍ରସର ୟୁନିଟ ରାଜସ୍ୱ ଅଞ୍ଚଳରେ ସ୍ଥାପନ କରାଯାଇଛି ଜଙ୍ଗଲ ଅଞ୍ଚଳରେ ନୁହେଁ ।
ସେ ଆହୁରି କହିଛନ୍ତି କ୍ରସର ୟୁନିଟ୍ ଗୁଡ଼କର କୌଣସି ଏନଓସି ନାହିଁ । ଦୁଇବର୍ଷ ତଳେ ପଥର ବିସ୍ଫୋରଣରେ ଏକ ଶିଶୁର ମୃତ୍ୟୁ ହୋଇଥିଲା । ହେଲେ ଏହା ବିରୋଧରେ କୌଣସି କାର୍ଯ୍ୟାନୁଷ୍ଠାନ ଗ୍ରହଣ କରାଗଲା ନାହିଁ ।
ଜଙ୍ଗଲ ସୁରକ୍ଷା ଦାୟିତ୍ୱରେ ଥିବା ବନ ବିଭାଗ ଅଧିକାରୀମାନେ ନିଜ ନଜର ଟ୍ରାକ୍ଟର ଏସବୁ କ୍ରସର ଲଗାଉଥିବା ବେଳେ ସେମାନେ ଏନେଇ ଚୁପ୍ ରହୁଛନ୍ତି ।
ଜଙ୍ଗଲ ଅଞ୍ଚଳରେ ବେଆଇନ ବିସ୍ଫୋରଣ ଯୋଗୁଁ କୃତ୍ରିମ ପୋଖରୀ ସବୁ ତିଆରି ହୋଇଛି । ଯେଉଁଥିରେ ଥରେ କୌଣସି ପଶୁ ପଶିଲେ ବାହାରିବା ମୁସ୍କିଲ ହୋଇ ପଡ଼ିବ ।
ଏ ବାବଦରେ ଜଙ୍ଗଲ ବିଭାଗର ଜଣେ ଅଧିକାରୀ ନିଜ ନାମ ଗୋପନ ରଖି କହିଛନ୍ତି ତହସିଲଦାର କିମ୍ବା କ୍ରସର ୟୁନିଟ୍ର ମାଲିକମାନେ କ୍ରସର ୟୁନିଟ୍ ସ୍ଥାପନ କଲାବେଳେ ଜଙ୍ଗଲ ବିଭାଗକୁ କୌଣସି ଚିଠି ଦିଅନ୍ତି ନାହିଁ ।
ଏ ବାବଦରେ ବାଙ୍ଗିରିପୋଷି ତହସିଲଦାର ଅଭିମନୁ୍ୟ ପଣ୍ଡା କହିଛନ୍ତି, ଆମ ତହସିଲ ଅଧୀନରେ ୭ଟି କ୍ରସର ଚାଲୁଛି ।
ସମସ୍ତ କ୍ରସର ପାଖରେ ଏନଓସି ଅଛି । ନିକଟରେ ଏଲ ଆଣ୍ଡ ଟି କମ୍ପାନୀ କ୍ରସର ୟୁନିଟ ଚଳାଇବା ସହ ବେଆଇନ ପଥର ଖନନ ପାଇଁ ୫.୬୫ କୋଟି ଓ ୭ କୋଟି ଟଙ୍କା ଜରିମାନା ଦେଇଛନ୍ତି ।
ଅନ୍ୟ ୫ଟି କ୍ରସର ୟୁନିଟ୍ ୫ ବର୍ଷ ପାଇଁ ଲିଜ୍ ନେଇଛନ୍ତି । ସେମାନେ ବର୍ଷକୁ ୫୮ରୁ ୭୦ ଲକ୍ଷ ଟଙ୍କା ପ୍ରଦାନ କରୁଛନ୍ତି । ସେଥିରୁ କିଛି କ୍ରସର ୨ ବର୍ଷ ହେଲାଣି ଚାଲୁଛି ।
ମିଳିଥିବା ସୂଚନା ଅନୁସାରେ ଖୁଣ୍ଟା ଅଞ୍ଚଳରେ ୮ଟି କ୍ରସର ୟୁନିଟ୍, ବଡ଼ସାହି ଅଞ୍ଚଳରେ ୩ଟି ଓ ଶ୍ୟାମାଖୁଣ୍ଟା ଅଞ୍ଚଳରେ ୪ଟି କ୍ରସର ୟୁନିଟ୍ ଚାଲୁଥିଲା ।
ଯାହାକି ଶିମିଳିପାଳ ଅଭୟାରଣ୍ୟର ୧୦ କିଲୋମିଟର ଇକୋ ସେନ୍ସିଟିଭ୍ ଜୋନ୍ ଭିତରେ ଆସୁଥିଲା । ସେଥିରୁ ତିନୋଟି କ୍ରସର ୟୁନିଟ୍ ବଡ଼ସାହି ଅଞ୍ଚଳର ଓ ୮ଟି ଡୁକୁରା ଅଞ୍ଚଳର ହୋଇଥିବା ବେଳେ ଏସବୁକୁ ବନ୍ଦ କରି ଦିଆଯାଇଥିଲା ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
